जैतो। हरदियाल नगर की गली नंबर 3 में रहने वाले रेलवे पुलिस के हवलदार हरजीत सिंह की पत्नी जसविंदर कौर पाली (42) और बेटी सिमरजीत कौर गुगु (19) ने शुक्रवार को उसके लाइसेंसी रिवॉल्वर से खुद को गोली मार ली। जसविंदर और सिमरजीत को फरीदकोट के गुरु गोबिंद सिंह मेडिकल कॉलेज अस्पताल में भर्ती करवाया गया। उपचार के बाद गंभीर हालत में लुधियाना के डीएमसी अस्पताल रेफर कर दिया गया।
बताया जा रहा है कि बीएसई नर्सिंग की छात्रा सिमरजीत ने किसी विवाद के चलते पहले खुद को गोली मारी और कुछ समय के बाद ही उसकी मां जसविंदर ने भी गोली मारकर जान देने का प्रयास किया। पहली गोली चलने की आवाज सुनकर मोहल्लावासी तुरंत हरजीत सिंह के घर की तरफ दौड़े। उस समय सिमरजीत फर्श पर पड़ी हुई थी। मौके पर जुटे मोहल्लावासी अभी कुछ समझ ही पाते कि जसविंदर ने बेटी के पास पड़ा रिवॉल्वर उठाया और खुद को गोली मार ली। डॉक्टरों के अनुसार जसविंदर कौर के दिल और सिमरजीत कौर की रीढ़ की हड्डी में गोली फंसी हुई है। जानकारी मिलते ही डीएसपी जैतो जगदीश बिश्नोई, एसएचओ जसबीर सिंह पन्नू समेत अफसरों ने घटनास्थल का जायजा लिया।
कारणों का पता नहीं: डीएसपी
उधर, डीएसपी जगदीश बिश्नोई ने बताया कि अभी तक घटनाक्रम के कारणों का कुछ पता नहीं चल पाया है और पुलिस मामले की गहन पड़ताल कर रही है। इस मामले में घायल मां बेटी के बयानों और पड़ताल के आधार पर ही अगली कार्रवाई की जाएगी।
hin_Deva hin_Deva hin_Deva hin_Deva